**2 тур 2016-2017г.**

**5 - 8 кластар өсөн интернет-олимпиада һорауҙарына яуаптар**

**Ҡыйғы районы Үрге Ҡыйғы ауылы 2-се урта мәктәбенең 7 а класы уҡыусыһы Мөхөтдинов Батыр Айбулат улы**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе **текст тип** атала.
2. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.* ***Уның*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***Ҡурсаулыҡта*** *эшләүселәрҙең күҙәтеүе аҫтында бөтә йәнлектәр һәм* ***ҡоштар*** *йәшәй. Ғалимдар* ***унда*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Өфө – Башҡортостандың баш ҡалаһы. .*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.****Был фәнни-популяр стиль***

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

***Йәштәш****-тиңдәш, тиҫтер, ҡорҙаш, тиң, тиң-тош*

***Йығылыу****- ҡолау*

***Яратыу-****һөйөү, ғишыҡ тотоу*

***Ваҡыт****-дәүер, заман*

***Матур-****һылыу, күркәм, сибәр, нәфис, зифа, һомғол, гүзәл*

***Бала-*** *сабый, бәпес, бәпәй*

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара-силәгенә күрә ҡапҡасы*

*Душа нараспашку-асыҡ-ярыҡ*

*Глаза на мокром месте-күҙ шәмәреү*

*Сыграть в ящик-ер ҡуйынына инеү*

*Кот наплакал-бесәй төкөрөгөндәй*

*Бить баклуши-эт һуғарыу*

*Пристал как банный лист-һары һағыҙаҡтай ҡаҙалыу*

*Водить за нос-төп башына ултыртыу*

*Выеденного яйца не стоит-тырнағына ла тормау*

*На душе кошки скребут-күңелде ҡырыу*

1. Бирелгән фразеологик берәмектәрҙең мәғәнәләрен аңлатығыҙ:

*Атлы барып йәйәү ҡайтҡан-бер файҙаһыҙға йөрөп ҡайтҡан*

*борсаҡ сәсә-бик маҡтанып хәбәр һөйләү*

*тирмәне шәп тарта-ашауға шәп*

*теш ҡайрау-асыу һаҡлап, уҫал уйҙа булыу*

*ҡойороҡ болғау-түрәләр алдында ярамһаҡланыу*

*мамай заманында-бик боронғо, әллә ҡасанғы*

*дөйә ҡойроғо ергә еткәс-тормошҡа ашмай торған йәки булыры бик алыҫ эш-хәл тураһында мыҫҡыллабыраҡ әйтелә*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Бо-рон-ғо(1-се ижек асыҡ, 2-сеһе ябыҡ, 3-сөһө асыҡ ижек)*

*а-рыҫ-лан(асыҡ, ябыҡ, ябыҡ)*

*ет-меш(2-һе лә ябыҡ)*

*мө-хәб-бәт(асыҡ, ябыҡ, ябыҡ)*

*ҡур-ҡаҡ (2-һе лә ябыҡ)*

*ал-маш-сы (асыҡ, ябыҡ, асыҡ)*

1. ***Ҡара диңгеҙ*** *һүҙе-бәйләү юлы менән яһалған.*
2. ***Юл-даш, ҡурай-сы һүҙҙәренең ялғау төрөн –яһаусы ялғауҙар***
3. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрө-былар **коллектив күплек**
4. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр билдәһеҙ төшөм килештә килгәндәр.
5. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе сифат һүҙ төркөмөнән килгән.
6. ***Фото, код, ток һүҙҙәрендәге О хәрефе эйәлек килеш ялғауында һаҡланмай.***
7. Алмаштарҙың төркөмсәһе: *Ай уға-****зат алмашы*** *һәр-****билдәләү алмашы***  *кис ошо-****күрһәтеү алмашы*** *һүҙҙе ҡабатлаған…*
8. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый-****былар ҡушма ҡылымдар****.*
9. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса **бойороҡ һөйләм**
10. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

***Башҡортостаным (төп килеш,өндәш һүҙ )****минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан* ***Бүздәгем(төп килеш, өндәш һүҙ)*** *минең! Бүздәк* ***һауаһының(эйәлек килеш, аныҡлаусы)*** *тәнгә сихәтен****,*** *йәнгә рәхәтен былбыл телдәре лә әйтеп бирә алмаҫ, ти торғайны минең әсәйем. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған* ***илкәйемдең******(эйәлек килеш, аныҡлаусы)****ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты!* ***Һағыштарымдан******(сығанаҡ килеш, тултырыусы)******йөрәккәйемә(төбәү килеш, тултырыусы)*** *ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз* ***тыуған яҡтарым(төп килеш, өндәш һүҙ)****?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

1. Бирелгән омонимдарҙың төрө-**омоформа** : *өй (йорт) – өй (бойроҡ һөйкәлешендә ҡылым формаһы )*
2. Антоним, синоним, омоним һүҙлектәре **лингвистик**  төркөмгә ҡарай.